เซี่ยงไฮ้คอมโพสิตปิดบวก 12.27 จุด ขานรับข้อมูลศก.จีน
เซี่ยงไฮ้คอมโพสิตปิดบวก 12.27 จุด ขานรับข้อมูลศก.จีน
31 มี.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 12.27 จุด หรือ 0.38% ปิดที่ 3,222.541 จุด ภายหลังจากที่จีนได้เปิดเผยข้อมูลเศรษฐกิจที่สดใส
สำนักงานสถิติแห่งชาติจีนรายงานในวันนี้ว่า ดัชนีผู้จัดการฝ่ายจัดซื้อ (PMI) ภาคการผลิตเดือนมี.ค.ขยายตัวที่ระดับ 51.8 เพิ่มขึ้นจากเดือนก.พ.ที่มีการขยายตัว 51.6 ซึ่งเป็นหลักฐานล่าสุดที่บ่งชี้ถึงความมีเสถียรภาพของเศรษฐกิจจีน
ทั้งนี้ ดัชนีที่เคลื่อนไหวเหนือระดับ 50 บ่งชี้ว่า ภาคการผลิตมีการขยายตัว และดัชนีที่ต่ำกว่า 50 บ่งชี้ถึงภาวะหดตัวในภาคการผลิต
ส่วนดัชนีผู้จัดการฝ่ายจัดซื้อ (PMI) ภาคบริการเดือนมี.ค. ขยายตัวที่ระดับ 55.1 เพิ่มขึ้นจากเดือนก.พ.ที่มีการขยายตัว 54.2 โดยดัชนี PMI ภาคบริการเดือนมี.ค.เคลื่อนไหวใกล้ระดับสูงสุดในรอบ 3 ปี